
Zloženie Rady školy pri materskej škole v Štrbe

Rada školy bola založená 3.3. 2004. 

Rada školy zasadala v šk.roku 2019/2020 2 razy. Na svojich zasadnutiach schvaľovala správu o výchovno-vzdelávacích  výsledkoch  práce materskej školy a prehodnocovala rozpočet na príslušný kalendárny rok .Neriešila žiadnu sťažnosť.

Radu školy tvoria títo členovia:

-zástupca pedagogických zamestnancov

-.zástupca nepedagogických zamestnancov

- dvaja zástupcovia  za Obec Štrba

-  dvaja zástupcovia rodičov 

Zamestnanci MŠ

V školskom roku 2019/2020 pracovalo v materskej škole 15 zamestnancov, z toho 3 zamestnanci ŠJ, 4 prevádzkoví zamestnanci, 6 pedagogických zamestnancov, 2  administratívni  zamestnanci.. Všetky učiteľky sú kvalifikované, 2 učiteľky majú ukončený prvý stupeň vysokoškolského štúdia v odbore Predškolská a elementárna pedagogika. Svoje profesijné kompetencie si zvyšovali  štúdiom odborných kníh, met. príručiek, časopisov, účasťou na kontinuálnom vzdelávaní. V materskej škole pracovali tieto učiteľky:

1.Anna Chalúpková

2.Bc.Beáta Jančíková

3..Lenka Bartková

4.Anna Ševčíková

5..Renáta Marcová

V materskej škole je založené registrované Občianske združenie rodičov pri MŠ v Štrbe, ktoré pracovalo v tomto zložení:

Predseda: Ing.Lenka Macková

Podpredseda : Mudr.Eva  Bujdová-Luptáková
Hospodár: Ivana Šerfelová

Triedni dôverníci :           Ivana Šerfelová,  Ing. Lenka Macková

                                           Garajová Andrea, Viera Pavelová
Kontrolný výbor: Sýkorová Patrícia

                              Mgr. Jana Otčenášová
Dlhodobé ciele výchovy a vzdelávania materskej školy v Štrbe
1.Podľa §16 ods.2 Školského zákona č.245/2008 Z.z. zabezpečiť predprimárne vzdelanie zamerané na osobnostný rozvoj dieťaťa v oblasti sociálno-emocionálnej, intelektuálnej, telesnej, morálnej, estetickej, etickej, rozvíjať schopnosti a zručnosti, pripraviť deti na bezproblémový vstup do ZŠ

2.Zabezpečiť maximálne zaškolenie detí 5-6 ročných, detí s OŠD a rómskych v úzkej spolupráci s rodičmi.

3.Spolupracovať so zariadeniami výchovného poradenstva a prevencie a logopedickou poradňou.

4.Rozvíjať regionálne povedomie detí, ich vzťah k obci a regiónu s dôrazom na jeho historickú, kultúrnu a prírodnú jedinečnosť.

5.Zabezpečovať ochranu dieťaťa pred sociálnymi patologickými javmi(týranie, zanedbávanie, sexuálne zneužívanie),eliminovať problémy segregácie rómskych detí v materskej škole, vytvárať vhodné podmienky na ich vzdelávanie.

6..Skvalitniť spoluprácu materskej školy s rodičmi, usmerňovať ich pozornosť na pomoc škole v rôznych formách, aktivizovať ich účasť v individuálnom poradenstve, viac spolupracovať s orgánmi výchovného poradenstva- logopédom, psychológom.

7.Utvárať návyky, postoje, zručnosti a spôsobilosti v oblasti starostlivosti o zdravie a zdravý životný štýl V spolupráci s rodičmi realizovať podporné výchovno-vzelávacie projekty.

8.Pestovať u detí návyky ekologického správania, rozvíjať ich emocionálny vzťah k prírode a životnému prostrediu.

V  školskom roku 2019/2020 navštevovalo materskú školu 68 detí, z toho  47    deti  navštevovalo materskú školu v Štrbe, 21 detí alokovanú triedu v T.Štrbe. Mali sme 5  deti s odloženou povinnou školskou dochádzkou na žiadosť rodiča.. Nemali sme  deti so špeciálnymi výchovno-vzdelávacími potrebami. Výchova a vzdelávanie prebiehala podľa školského vzdelávacieho programu Dieťa v zdravej materskej škole  spoznáva svet, ktorý je vypracovaný v súlade s inovovaným štátnym vzdelávacím programom Svet škôlkara.  Deti v priebehu roka  plnili výkonové štandardy zo vzdelávacích oblastí  Jazyk a komunikácia, Človek a príroda, Človek a spoločnosť, Človek a svet práce, Umenie a kultúra a Zdravie a pohyb. Plnením výkonových štandardov sme rozvíjali  u deti oblasť kognitívnu, perceptuálno-motorickú a sociálno-emocionálnu. Cieľom nášho  ŠkVP je rozvíjať a kultivovať osobnosť dieťaťa, pripraviť ho na bezproblémový prechod do ZŠ, naučiť ho chrániť si svoje zdravie, životné prostredie a podporovať kultúrnu jedinečnosť s dôrazom na náš región.  Deti si osvojovali poznatky o okolitom svete prostredníctvom ŠkVP s dôrazom na zdravotnú, environmentálnu a regionálnu výchovu. Poznatky z uvedených vzdelávacích oblastí  si osvojovali v tematických okruhoch aplikovaných na ročné obdobia. Správnou formuláciou výkonového štandardu v týždenných plánoch sme rešpektovali vekové osobitosti detí.  Nové osvojené  poznatky si deti upevňovali prácou v pracovných zošitoch  Škôlkár poznáva, Škôlkár počíta, Svet predškoláka, Matematika predškoláka  a Chrobáčik. Pracovné zošity sú obsahovo aj náročnosťou diferencované podľa veku detí. Okrem plnenia výkonových štandardov  zo Školského vzdelávacieho programu deti plnili úlohy  vyplývajúce z pedagogicko- organizačných pokynov na školský rok 2019/2020 , ktoré sú zamerané   na pohybovú výchovu, oboznamovanie s digitálnymi technológiami  a grafomotoriku a sú rozpracované v Ročnom pláne práce materskej školy..  Vo výchovno-vzdelávacej práci sme využívali všetky formy organizácie –individuálnu, skupinovú, frontálnu a kombinovanú. . S deťmi pracovalo 6 kvalifikovaných učiteliek.

  Jazyk a komunikácia

Hlavným cieľom tejto vzdelávacej oblasti bolo rozvíjanie komunikatívnych kompetencií detí.  sme u detí správne jazykové a rečové návyky a schopnosť osvojiť si základy kultivovanej slovenčiny. .Realizovali sme zmysluplné aktivity v ktorých deti využívali čítanú a písanú formu dorozumievania sa, objavovali možnosti ako dosiahnuť svoj  zámer. Deti plnili výkonové štandardy z podoblastí hovorenej a písanej reči. V podoblasti hovorená reč sme u detí rozvíjali správne jazykové a rečové návyky a schopnosť osvojiť si základy gramaticky správneho, spisovného vyjadrovania sa. Na dosiahnutie správneho rečového prejavu  sme prevádzali s deťmi artikulačné, sluchové, rytmické hry so slovami a gymnastiku artikulačných orgánov. Prostredníctvom slovných hádaniek  , riekaniek, rozhovorov v rannom kruhu, rozprávaním zážitkov a príbehov podľa obrázkov, prednesom básní, dramatizáciou sme rozvíjali hovorenú podobu jazyka. Na precvičovanie problémových hlások ( sykaviek a slabikotvorných spoluhlások r,l) sme využívali jazykové hry a výučbový materiál Lucinka Pusinka. Vytváraním rôznych hracích centier sme rozvíjali komunikatívne schopnosti detí a samostatnosť v rečovom prejave. Viedli sme deti k tomu, aby vedeli aktívne a pasívne nadviazať rečový kontakt s deťmi aj dospelým a učili sme ich reagovať na neverbálne signály. Osvojovali  si základné pravidlá vedenia dialógu- počúvať keď druhý hovorí a prihlásiť sa o slovo. Deti mali zriadený čitateľský kútik, kde sa učili pracovať s knihou. Prezerali si knihy rôzneho žánru- encyklopédie, rozprávkové knihy, leporelá, detské časopisy. Naučili sa prezerať knihu správnym spôsobom t.z., že vedeli určiť kde je začiatok a koniec knihy, oboznámili sa s výrazmi autor, ilustrácia, strana. Vyhľadávaním písmen v texte sa oboznamovali s abecedou. Na podporu poznávania písmen tlačenej abecedy sme mali na tabuli umiestnenú maľovanú abecedu. S deťmi sme prevádzali analyticko-syntetické činnosti so slovami, určovali hlásku na začiatku slova, rozkladali slovo na slabiky a  určovali počet slabík v slove. Oboznámili sa so synonymami, homonymami a antonymami a pochopili, že aj rovnako znejúce slová môžu mať rôzny význam. Vedeli porozumieť významu konkrétnych oznamov.  Úroveň jazykového prejavu 3-4 ročných detí zodpovedá ich veku, pretože reč je ešte vo vývoji. Vyjadrujú sa heslovite  s použitím jednoduchých viet. Mali sme 2 deti, ktorých reč bola nezrozumiteľná a veľmi málo  komunikovali nielen s učiteľku ale aj  s deťmi. Deti  5-6 ročné sa naučili  používať v správnom tvare  všetky slovné druhy, osvojili si niektoré písmená abecedy, vyjadrovali sa spisovnou slovenčinou jednoduchými aj rozvitými vetami. V práci sme používali knihy maľovaná abeceda, Škôlkarova abeceda, Kniha predškoláka a počítačové vzdelávacie programy. Veľkým prínosom vo výchovno-vzdelávacej práci je používanie interaktívnej tabule pomocou ktorej sme prevádzali maľované čítanie a deti riešili rôzne problémové úlohy vo výučbových programoch. Vo vzdelávacej oblasti Písaná reč sme u detí rozvíjali pozitívny vzťah ku knihe, k literárnemu dielu a dramatickému umeniu. Viedli sme deti k pochopeniu, že písaná reč je zdrojom zábavy, hier a zážitkov  Deti si osvojili riekanky, krátke básne s rôznou tematikou, počúvali rozprávky ľudové, umelé , bájky, príbehy s detským hrdinom. Témy rozprávok a básní boli v súlade s témou týždňa. .Deti si ľahko zapamätali text básne ,pri analýze rozprávok vedeli vymenovať kladné a záporné postavy , ťažkosti im robilo  rozprávanie obsahu vypočutej rozprávky, príbehu bez kladenia  pomocných otázok. Zážitok z vypočutej rozprávky vyjadrovali vo výtvarných činnostiach a v dramatických hrách. V dramatických hrách vyjadrovali svoje pocity a dojmy z počúvania rozprávok, , učili sa pracovať s bábkou. komunikatívnych zručností a rozvoj slovnej zásoby, Okrem cielených vzdelávacích aktivít sme deťom čítali na požiadanie detské časopisy a knihy rôzneho žánru aj počas hrových činnosti a v záujmovej činnosti. Pravidelným čítaním rozprávok pred spaním sme podporovali pozitívny vzťah deti ku knihám a prispievali sme k upevňovaniu čitateľských návykov. Deti pravidelne navštevovali knižnicu kde sa oboznamovali s rôznymi žánrami detskej literatúry. V práci sme používali odbornú literatúru, obrázkový materiál, edukačné hry na rozvoj reči a komunikácie, interaktívne programy, stimulačný program na rozvoj reči .Máme dobrú spoluprácu s logopedickou poradňou.
Grafomotorické predpoklady písania

V tejto podoblasti sme u detí rozvíjali perceptuálno-motorickú oblasť a jemnú motoriku. Prevádzali sme grafomotorické cvičenia od jednoduchých po zložitejšie. Venovali sme pozornosť kresleniu grafomotorických prvkov vychádzajúcich z pohybu dlane a zápästia ruky. Deti kreslili horný a dolný oblúk, vlnovku, vertikálne a horizontálne čiary, slučky. Kreslenie slučky a osmičky robilo deťom ťažkosti, preto sme venovali týmto grafomotorickým prvkom viac času. Deti 3-4 ročné sa naučili kresliť  veľkými grafickými pohybmi na veľkej ploche papiera, na piesku, deti 5-6 ročné kreslili na ploche  vo veľkosti formátu papiera. Deti kreslili v rôznych polohách, v sede , v stoji, v ľahu, používali rôzny kresliarsky materiál-pastelky, tabuľové kriedy, uhlík, špajdle, suchý pastel, drievka, fixy, grafitové ceruzy .Pri práci sme dbali na správne sedenie, na správne držanie písacieho materiálu, rozvíjali sme koordináciu zraku a ruky. V grafomotorických cvičeniach si deti 5-6  ročné precvičovali písanie v orientácii zľava doprava .Pracovné listy sme pre deti pripravovali  primerané ich veku, rešpektovali sme psychomotorické tempo a vôľové úsilie deti pri ich dokončovaní. Pri rozvoji grafomotorických zručností detí 3-4 ročných sme používali učebný materiál Zajko Japi.

Matematika a práca s informáciami

V tejto vzdelávacej oblasti si deti osvojovali základy matematických a informatických poznatkov a zručností. Osvojovali si správnu matematickú terminológiu, učili sa správne vyjadrovať a chápať základné matematické pojmy a operácie. Plnili výkonové štandardy zo vzdelávacích podoblastí Čísla a vzťahy, Geometria a meranie, Logika a Práca s informáciami .Oboznámili sa s číslami,  v číselnom rade od 1-10 vykonávali  rôzne matematické operácie-  určovali rovnaké a rozdielne množstvo prvkov v skupine odhadom a počítanim, uberaním a pridávaním predmetov určovali kde je viac, rovnako a menej, priraďovali číslo k danému počtu predmetov. Priraďovali,triedili a usporadúvali predmety podľa farby tvaru a veľkosti, poznávali a určovali niektoré rovinné geometrické tvary ( kruh, štvorec, trojuholník a obdĺžnik /  a priestorové geometrické tvary / guľa, kocka,valec/. Osvojili si matematické pojmy čiara, kruh, štvorec. Odhadom a meraním porovnávali 2 objekty, určovali dĺžku, výšku a šírku. Na meranie používali dlaň, krok a špagát. Určovali polohu predmetov a opisovali pomocou slov pod, nad ,za, vpredu, vzadu,  v usporiadanom rade určovali poradie prvkov. Veľkú pozornosť sme venovali   orientácii na tabuli a na pracovnom liste., určovaniu vpravo hore, vľavo dolu. V konštruktívnych hrách stavali zo stavebníc stavby s rôznym počtom  stavebnicových dielcov, z puzzle a rozstrihnutých obrázkov skladali obrázky podľa predlohy a podľa vlastnej predstavy. Vo vzdelávacej podoblasti Geometria a meranie robilo deťom ťažkosti pohybovať sa v štvorcovej sieti na základe určených symbolov-šípiek a správne pomenovanie priestorových geometrických tvarov.

 Deti si osvojovali zručnosti v práci  s digitálnymi učebnými pomôckami. Naučili sa pracovať s digitálnou hračkou Bee-Bot, na interaktívnej tabuli a interaktívnej stene riešili rôzne problémové úlohy , na elementárnej úrovni sa naučili pracovať na počítači. Počas aktivít sme deťom vytvárali prostredie, v ktorom  mohli nerušene skúmať okolitý svet a objavovať nové inovatívne spôsoby vzdelávania. Riešenie úloh vo výučbových programoch prispelo k rozvoju logického myslenia detí, sociálnych kompetencií a záujem o spoznávanie nového. Využívaním digitálnych technológií v edukácii sme zabezpečili vyššiu úroveň a účinnosť vzdelávania .V práci sme používali edukačné programy Kútik 1, Kútik2, Kútik 3, Cirkus šaša Tomáša, Veselá lienka, Macko Pu, Alik, než pôjdem do školy, Príroda okolo nás, Materská škola je dobre vybavená digitálnymi učebnými pomôckami a detskými vzdelávacími softvérmi, ktoré značne prispeli k rozvoju detskej počítačovej gramotnosti. Pre rozvíjanie matematického myslenia a záujmu o matematiku sme pre deti vytvárali zaujímavé podnetné učebné prostredie na hľadanie a skúmanie matematických vzťahov a súvislosti. Podnecovali sme ich zvedavosť pri skúmaní, porovnávaní, manipulovaní s hračkami a rôznymi predmetmi, pri ich triedení, zoskupovaní a zostavovaní od jednoduchých po zložitejšie modely, pri rozvíjaní poznania o veľkosti meraním predmetov, vzdialeností  a pod. Na rozvíjanie logického myslenia  sme používali edukačný materiál  Logiko Primo, Flocards a Tangram. V práci  sme používali pracovné zošity, didaktické pomôcky, metodický materiál, odbornú literatúru. Rozvíjali sme vyššie psychické procesy detí – myslenie, pamäť, pozornosť , komunikáciu a schopnosť manipulácie s predmetmi. Deti si osvojovali základy matematiky prirodzeným spôsobom- hrou, riešením problémových úloh, edukačnými hrami, rozprávkami, riekankami, detskými piesňami, edukačnými softvérmi.

Človek a príroda

Pozorovaním prírody v každom ročnom období sa deti oboznamovali so živou a neživou prírodou. Vo vzdelávacej podoblasti Živá príroda deti poznávali  stromy, kríky, kvety- lúčne, záhradné, liečivé, poznávali  rastliny, ktoré sa pestujú pre úžitok -ovocie a zeleninu , poznávali a triedili prírodné reálie podľa identifikovateľných znakov, oboznámili sa so tavbou tela kvetu, stromu , s pojmami les, lúka, záhrada. Opisovali a rozlišovali prírodné javy ovplyvnené počasím -mraky, blesk, dúha a pod. ,denne pozorovali počasie a zaznamenávali ho do kalendára počasia, v zime kŕmili vtáčiky , na vychádzkach cielene pozorovali a vnímali prírodu a prírodné javy, pomocou otázok sme upriamovali ich pozornosť na detaily .Naučili sa chápať spojitosť medzi rastlinou a živočíšnou ríšou ,  pokusom klíčenia semien hrachu a fazule zistili ,aké sú životné prejavy rastliny a aký význam má pre  rastliny voda a slnko.  Získali tak praktické skúsenosti v starostlivosti o rastliny a poznatky o podmienkach ich rastu. Deti sa oboznámili  nielen s rastlinami  ale aj so zvieratkami a hmyzom. Poznávali domáce, lesné, exotické zvieratá , zvieratá žijúce vo vode, pri vode a vtáky .Oboznámili sa aj s rastlinami a zvieratami nášho regiónu.  Na základe pozorovania a zážitkov z prírody  vedeli porozprávať aká je príroda pre človeka dôležitá, vnímali jej krásu , svoje pocity a zážitky rozprávali v rannom kruhu a výtvarne ich zobrazovali. Výrobou rôznych zaujímavých produktov z prírodnín sa oboznámili aká je príroda bohatá a čo všetko nám ponúka. Zbieraním odpadkov, hrabaním lístia na školskom dvore sme viedli deti k starostlivosti o prírodu V triedach sme mali vytvorené environmentálne centrá kde deti lupou  aj mikroskopom pozorovali živú a neživú prírodu. V rámci spolupráce s Tanapom na Štrbskom Plese sa deti každoročne zúčastňujú vzdelávacích aktivít zameraných na oboznamovanie s prírodou a so starostlivosťou o životné prostredie. Pracovníčka Tanapu pripravila pre deti zaujímavé prednášky a tvorivé aktivity na témy - Lesné Vianoce a Tatranské vtáky. V podoblasti Neživá príroda sa deti oboznámili čo tvorí neživú prírodu voda, vzduch, pôda a vesmír. Deti zisťovali kde všade sa voda nachádza a aký význam má pre človeka , rastliny a zvieratá. Vytvárali sme situácie , v ktorých deti zisťovali prítomnosť vzduchu- fúkali do balóna, fúkali slamkou do vody , pozorovali pohyb vzduchu-prievan, vietor, diskutovali sme o význame vzduchu pre život .Prezeraním encyklopédií a pomocou obrázok získali predstavy o Vesmíre, o planéte Zem, o Slnku a o Mesiaci. Deti pozorovali a skúmali prírodné javy – svetlo-tiene, topenie-tuhnutie, rozpúšťanie látok vo vode, vyparovanie, zvuk, silu a pohyb.  V podoblasti Človek poznávali a pomenovali jednotlivé časti ľudského tela a ich fyziologické funkcie. Rozvíjali si tak predstavy o ľudskom tele a jeho fungovaní. V práci sme používali encyklopédie, DVD, CD, edukačné environmentálne hry, obrázkový materiál, odbornú literatúru. Zakúpili sme výučbový materiál Príroda okolo nás, Sadíme les a Integrovaný záchranný systém. Využívali sme rôznorodé formy práce , ktoré mali činnostný charakter - priame pozorovanie s využitím všetkých druhov zmyslového vnímania, aktívne objavovanie, detské bádanie, experimentovanie s reálnym materiálom a prírodninami, manipulovanie s predmetmi, vychádzky na lúku, výlety do prírody, kde deti boli nielen pasívnymi  poslucháčmi a pozorovateľmi, ale boli priamom zapojené do činnosti.Pretože sme materská škola zameraná na environmentálnu výchovu pripravovali sme pre deti rôzne aktivity na poznávanie a ochranu prírody.Pripravili sme pre deti besedu s lesníkom  Ing.Šeďom, ktorý porozprával  deťom o význame lesa pre zdravie ľudí,Svoje rozprávanie doplnil prezentáciou semien a plodov rôznych stromov a malých sadeníc. 

  Človek a spoločnosť

V tejto vzdelávacej oblasti deti poznávali spoločenské prostredie, osvojovali  si základy orientácie v časových, priestorových, sociálnych a medziľudských vzťahoch. Osvojili si poznatky z dopravnej výchovy. Riešením rôznych dopravných situácií, poznávaním dopravných značiek a dopravných prostriedkov sme u detí rozvíjali návyk bezpečného správania sa na ceste. Pri pobyte vonku na vychádzkach sa deti oboznamovali s okolím materskej školy, naučili sa orientovať v blízkom aj širšom okolí ,poznávali a pomenovali ulice,  významné budovy  a inštitúcie v obci a v okolí MŠ.  Deti 5-6 ročné vedeli povedať adresu svojho bydliska. Venovali sme pozornosť orientácií v časových vzťahoch týždňa a roka .Deti si osvojili názvy dní v týždni, názvy mesiacov .V spojení s konkrétnymi činnosťami sa učili  orientovať v časových vzťahoch dňa, určovali kedy je ráno, obed, večer a noc. Prostredníctvom rozlišovania podstatných znakov vedel určiť a chronologicky za sebou vymenovať ročné obdobia. Ťažkosti im robilo určovanie časových   vzťahov dnes, včera a  zajtra .Na vychádzkach pozorovali prírodné krásy nášho podtatranského regiónu- faunou a flórou ,oboznámili sa s názvami potokov a vrchov v obci. Pri   opise prírodných krás nášho regiónu sme venovali pozornosť ,aby deti používali a osvojili si správne pomenovanie prírodného prostredia- vrch, les, potok, pole a vedeli ich aj rozlíšiť. V rámci regionálnej výchovy  sa oboznámili s tradičnou hmotnou a nehmotnou kultúrou , ľudovými zvykmi našej obce . Pri príležitosti  Mikuláša a Vianoc sa deti aktívne zapojili do ich príprav. Tvorili z odpadového materiálu vianočné ozdoby . . V rozhovore na tému Moji najmilší deti rozprávali o svojej rodine, pomenovali členov rodiny ,určovali príbuzenské vzťahy. Počas celého roka sme venovali pozornosť prosocionálnej výchove detí. Vytvárali sme v materskej škole priaznivú sociálno-emocionálnu klímu. Rozvíjali sme priateľské vzťahy medzi deťmi. Prostedníctvom prosocionálnych hier, ranných kruhov sme deti viedli k akceptácií druhého dieťaťa a k vzájomnej úcte. Viedli sme deti k osvojeniu pravidiel spoločensky prijateľného správania.

Človek a svet práce

V tejto vzdelávacej oblasti sme rozvíjali u detí pracovné a technické zručnosti. Oboznámili sa s rôznymi prírodnými materiálmi –drevo, slama, vlna, kameň, ktoré vedeli pomenovať a jednoducho charakterizovať. Zhotovovali z nich rôzne výtvarné produkty samostatne aj s pomocou učiteľky .Poskytovali sme deťom dostatok priestoru na aktívnu, tvorivú a samostatnú manipuláciu s predmetmi. Prostredníctvom rôznych hier vnímali a rozoznávali rôzne hračky a predmety, manipuláciou zisťovali ich vlastnosti- povrch, tvar, veľkosť, materiál.Pri manipulácii s drobnými predmetmi si rozvíjali jemnú motoriku a vizuomotoriku- navliekali korále na šnúrku , vyšívali z farebných šnúrok obrázky, vykladali z farebných korálok obrázky.V konštruktívnych hrách používali rôzne stavebnice-Lego Dacta, Lego duplo, drevené stavebnice, z ktorých konštruovali rôzne tematické celky podľa predlohy aj podľa vlastnej predstavy. Rozvíjali si tak myslenie, pamäť, pozornosť, jemnú motoriku a technickú zručnosť .Pri hrabaní lístia na školskom dvore v jeseni a odpratávaní snehu v zime  používali pracovné náradie detské hrable a lopatu, naučili sa správne ich používať a pracovať nimi.  Prostredníctvom pokusov pozorovali ako fungujú jednoduché mechanizmy –rovnoramenné váhy a naklonená rovina. V námetových hrách sa oboznámili s rôznymi povolaniami- lekár, učiteľka, kuchárka, stavbár, a pracovnými nástrojmi, ktoré potrebujú k svojej práci.

 Umenie a kultúra

V oblasti hudobnej sme deti oboznamovali s hudbou prostredníctvom speváckych, inštrumentálnych a  hudobno-pohybových činností. Rozvíjali  sme  u detí kladný vzťah k hudbe, pohybu a hudobnému umeniu .Deti rytmizovali ľudové riekanky a slovné spojenia hrou na telo alebo na nástrojoch Orffovho inštrumentára. Naučili sa  rôzne detské ľudové a umelé piesne, pohybom vyjadrovali náladu piesne, osvojili si rôzne hudobno-pohybové hry. Deti spievali za doprovodu reprodukovanej hudby aj hry na hudobnom nástroji Deti mali dobre vyvinutý sluch, vedeli vnímať rytmus a osvojili si jednoduché tanečné kroky -cval  bokom, poskočný krok, obrat, ktoré využívali pri nácviku kultúrnych programov. Oboznámili sa s detskými rytmickými nástrojmi, poznali základné hudobné nástroje -klavír, flautu, akordeón, trúbku a husle. Pri práci sme používali hudobný nástroj, CD nahrávky. V percepčnej činnosti počúvali skladby rôzneho žánru, pohybom a výtvarne vyjadrovali zážitky z počúvanej skladby V hudobno-pohybových činnostiach si osvojili rôzne hudobno-pohybové hry, dokázali zladiť  hudobnú a pohybovú stránku .Využívaním hudobného rytmu sme rozvíjali pohybový rytmus, čím sme kultivovali pohybový prejav.   Máme dobrú spoluprácu s ĽŠU. Pri príležitosti Dňa úcty k starším a na Predvianočnom stretnutí s dôchodcami deti vystúpili s pekným kultúrnym programom. Materskú školu navštívilo divadlo Theátrum , ktoré predviedlo deťom hudobno-dramatické vystúpenie La Musica prostredníctvom ktorého sa deti oboznámili s rôznymi hudobnými nástrojmi a vyvolalo v deťoch pozitívne emocionálne zážitky. V oblasti výtvarnej výchovy deti  kreslili, maľovali a modelovali .Poznávali základné farby , naučili sa miešať farby a vytvárať nové odtiene. Používali sme rôzne výtvarné techniky, maľovali a kreslili na rôzne témy, ktoré boli v slade s témou týždňa. Z papiera , modelovacej hmoty a stavebníc vytvárali rôzne trojrozmerné výtvarné diela. Deti 5-6 ročné sa učili  pracovať  s nožnicami, strihali papier po predkreslenej čiare, vystrihovali rôzne makety, ktoré zdobili rôznymi výtvarnými technikami. Máme kvalitný výtvarný materiál, ktorý umožňuje realizovať s deťmi rôzne výtvarné techniky. Vedeli namaľovať pozadie, rozvrhnúť dej na celú plochu, pracovali s 2-5 farbami,  rôznymi štetcami podľa typu maľby. Maľovali a kreslili na rôzne témy tušom, vodovými , akvarelovými a temperovými farbami, pastelkami, voskovým pastelom a olejovým pastelom. Pri modelovaní si osvojili základné návyky práce s modelovacou hmotou. Na modelovanie používali rôzne druhy modelovacej hmoty, pracovali s kinetickým pieskom. Výtvarný prejav 3-4 ročných detí zodpovedá veku, deti 5-6 ročné vytvárali náročnejšie práce, vedeli nakresliť postavu, u niektorých detí je výtvarný prejav slabší, ale všetky deti majú radi výtvarné činnosti. Viedli sme deti k hodnoteniu výtvarných prác a sebahodnoteniu. Pozorovaním prírody, okolia, knižných ilustrácií  deti vyjadrovali svoj názor k pozorovaním objektom, hodnotili architektúru, estetiku prostredia MŠ, tým si rozvíjali estetické cítenie. 

Zdravie a pohyb

Rôznymi  činnosťami počas celého roka sme u detí utvárali návyky, postoje a zručnosti v starostlivosti o zdravie a zdravý životný štýl.  V rámci zdravotnej  výchovy sa deti naučili poznávať svoje telo, rozvíjali sme elementárne poznatky o lekárskej starostlivosti, rozprávali sme o vzniku života, o vzťahoch medzi rodičmi.    Zamerali sme sa na správnu výživu a kládli sme dôraz na zručnosti detí vedieť použiť získané vedomosti v bežnom živote.  Máme dobre rozvinutý pitný režim, v ktorom deti dostávajú piť nesladené ovocné a bylinkové čaje, ovocné šťav, minerálne vody a vodu. Deti majú pestrú stravu, v ktorej má zastúpenie ovocie , zelenina, zeleninové šaláty z čerstvej zeleniny, celozrnný  chlieb a pečivo. Školská jedáleň pripravila  ochutnávku nátierok, na ktorej sa zúčastnili rodičia spolu s deťmi.. Pri utváraní návykov zdravého životného štýlu nám pomáha úzka spolupráca s rodičmi. Organizovali sme pre deti zaujímavé aktivity so zdravotnou tematikou – Deň jablka, Deň mlieka , Deň zdravej výživy, ochutnávky zeleninových a  ovocných  šalátov. Konzumáciou ovocia a zeleniny sme odbúravali  sladkosti  pri detských oslavách.    Zapájaním rodičov do aktivít a aktualizáciou nástenky sme oboznamovali rodičov ako pestovať zdravý životný štýl a predchádzať chorobám. V podoblasti pohyb a telesná zdatnosť sme u detí rozvíjali jemnú a hrubú motoriku. Úroveň pohybových zručností zodpovedá veku detí. Deti radi cvičili a súťažili. Denne sme prevádzali pohybové a relaxačné cvičenia, u 3-4 ročných detí sme cvičenie  motivovali riekankami. Pri výbere cvikov sme dodržiavali pedagogické zásady s dôrazom na zásadu primeranosti ( výber cvikov, počet opakovaní), postupnosti ( postupné precvičovanie všetkých svalových skupín od hlavy až po päty) a psychohygieny.  Osvojili si základné lokomočné pohyby, cvičili s náčiním, na náradí, posilňovali sme fyzickú a psychickú zdatnosť detí. Deti 3-4 ročné ťažko zvládali chôdzu  na dlhšiu vzdialenosť, pretože sa málo pohybujú na nohách. Deti cvičili v nízkych polohách, dodržiavali sme fyziologickú krivku. V letných mesiacoch sme prevádzali cvičenie na školskom dvore.. Deti 5-6 ročné si osvojili odborné názvoslovie cvikov. Prevádzali sme muzikoterapiu a relaxačné cvičenia s využitím relaxačných rozprávok a riekaniek. Prostredníctvom nich sa deti naučili sebaovládaniu a schopnosti vedome sa fyzicky a psychicky uvoľniť. Organizovali sme vychádzky na dlhšie vzdialenosti, športové súťaže,   v spolupráci s lyžiarskou školou TATRASKI SCHOOL  na Štrbskom Plese sme organizovali lyžiarsku škôlku, pri príležitosti Svetového dňa chôdze sme zorganizovali vychádzku do prírody. . Deti denne chodili vonku za každého počasia počas ktorého  plnili edukačné ciele zo Školského vzdelávacieho programu a rozvíjali sme ich pohybové schopnosti a tým sme predchádzali obezite detí.  Sebaobslužné činnosti a návyky správneho stolovania deti zvládli dobre.
Veľkým prínosom v oblasti vzdelávania detí bola krúžková činnosť zameraná na oboznamovanie detí s jazykom anglickým, ktorú realizovala lektorka z jazykovej školy Target.
Úroveň osobnostného rozvoja detí
Výchovu a vzdelávanie sme prevádzali v súlade so ŠKVP, bola zameraná na všestranný rozvoj osobnosti dieťaťa. V práci sme pristupovali k dieťaťu ako jedinečnej osobe, uplatňovali sme individuálny prístup a rešpektovali úroveň jeho psychického a fyzického vývinu.  Výkonové štandardy deti plnili  formou konkrétnej vzdelávacej aktivity  s prihliadnutím na rozvojové možnosti a schopnosti detí. Deti neboli preťažované, v práci  sme využívali  všetky organizačné formy skupinovú, frontálnu aj individuálnu. V oblasti kognitívnej sme rozvíjali  myslenie. pamäť, logické myslenie a komunikáciu.  Rozvíjali sme u detí kompetencie psychomotorické, učebné, kognitívne, komunikatívne, osobnostné, sociálne, informačné, elementárne základy kritického myslenia a elementárne základy angažovanosti. Prácu sme obohatili o aktivity zamerané na zdravý životný štýl, environmentálnu výchovu a regionálnu výchovu. Rozvíjali sme základné sociálne zručnosti detí ako asertivita, komunikácia, empatia. Ponechávali sme deťom priestor na ich sebavyjadrenie, vnášanie svojich vlastných predstáv, myšlienok, fantázie a tak sme rozvíjali ich tvorivosť. Deti si nové poznatky osvojovali formou zážitkového učenia, pozorovaním, edukačnými hrami a praktickou činnosťou ., Uplatňovali sme bádateľský prístup, vytvárali sme príležitosti na získavanie reálnych skúseností s predmetmi, javmi a situáciami.  Vytvárali sme a rozvíjali u detí cit ku krásam nášho regiónu, prírode a kultúrnemu dedičstvu našich predkov.V práci sme uplatňovali vzdelávacie metódy slovné, názorné, motivačné, praktické, fixačné, zážitkové učenie, hodnotiace a výchovné. Viedli sme detí k sebahodnoteniu, tejto oblasti treba venovať väčšiu pozornosť.

 V  školskom 2019/2020 sme mali  23 predškolákov, nemali sme deti s OŠD.Do 1.ročníka bolo zapísaných 15 detí. V tomto školskom roku máme 8 detí s OŠD. Venovali sme  veľkú pozornosť ich príprave na vstup do ZŠ. Používaním metodického materiálu  Kuliferdo  sme u predškolákov  rozvíjali grafomotoriku, zrakové vnímanie, orientáciu, sluchové vnímanie, pozornosť, myslenie, pamäť a predmatematické predstavy. Na zabezpečenie  plynulého prechodu detí z MŠ do ZŠ navštívila  materskú školu pracovníčka z Pedagogicko –psychologickej poradne v Poprade , ktorá posudzovala  u detí školskú zrelosť. Výchovno-vzdelávacia práca bola   podnetná, pestrá a obohatená o zaujímavé podujatia: Deň zdravej výživy , Deň jablka ,Deň mlieka, pri príležitosti Dňa materských škôl  materskú školu navštívilo divadlo Cililing  s divadelným predstavením Čarovná muzika  v spolupráci so ZRPŠ  Mikuláša, environmentálnu besedu v Tanape, besedu s lesníkom pánom Šeďom  pracovníkom Pozemkového spoločenstva – Urbár  vo Važci,  lyžiarsky kurz v  spolupráci s lyžiarskou školou Tatra-ski na Štrbskom Plese , karneval s animátormi Tárajkom a Popletajkou

Prezentácia materskej školy na verejnosti: účasť detí na  kultúrnych podujatiach  ,zapájanie sa do výtvarných  a vedomostných súťaží, realizácia interných projektov zameraných na zdravý životný štýl a  environmentálnu výchovu, prezentácia  činnosti materskej školy na webovom sídle materskej školy zriadenom na  Facebooku. 
Vplyv pandémie na vírus Covid-19 na výchovno-vzdelávaciu činnosť v materskej škole.

Od 16.03.2020  do 1.06. 2020 bola prevádzka v materskej škole prerušení z dôvodu pandémie na vírus Covid-19. Kvôli pandémii sme nemohli zrealizovať naplánované aktivity a splniť všetky úlohy, ktoré sme mali naplánované v Ročnom pláne školy a výkonové štandardy zo ŠkVP  Dieťa v zdravej materskej škole spoznáva svet. Do prerušenia prevádzky si deti osvojili nové poznatky z  tematických okruhov Vitaj v škôlke, Moji najmilší, Záhady neživej prírody, Prišla jeseň, Stromy, plody, kríky, Čo záhradka schováva, Bezpečne do škôlky, Dopravné prostriedky, Farebný svet, Všetci ľudia pracujú, Kolotoč, Tešíme sa na Mikuláša, Z rozprávky do rozprávky. Vianočné zvyky  a tradície, Znaky zimy , Voda, sneh ľad,   Kto žije v našom lese, Predmety okolo nás, Kedyže to bolo, Fašiangy- karneval, Ja som človek ,ty si človek, Staráme sa o svoje zdravie a  Kamarátka kniha .Tematické okruhy Slovensko je moja vlasť, Štrba je moja dedina, Príroda sa zobudila, vtáčiky privolala, Veľká noc, sviatky jari, Jarné kvety, Domáce zvieratá a ich mláďatá, Moja mama, Na cestičke chrobák, Exotické zvieratá, MDD, Život na zemi, Život vo vode sme s deťmi neprebrali  z dôvodu pandémie na  vírus Covid-19. Dištančné vzdelávanie v materskej škole neprebiehalo.  
Materská škola v Štrbe a jej elokované pracovisko v Tatranskej Štrbe boli po dohode so zriaďovateľom Obcou Štrba  otvorené od 1.6.2020 s prihliadnutím na personálne, materiálne a priestorové možnosti materskej školy. Otvoreniu prevádzky MŠ predchádzalo zisťovanie záujmu rodičov  o MŠ , vykonanie kompletnej  dezinfekcie celého interiéru, hračiek, nábytku podľa hygienických požiadaviek,  zakúpenie bezdotykových teplomerov a dezinfekčných prostriedkov a oboznámenie všetkých zamestnancov  MŠ a rodičov s aktuálnymi hygienicko- epidemiologickým nariadeniami a organizáciou MŠ. Do MŠ sa prihlásilo 59 detí, z toho 48 do materskej školy v Štrbe a 14 detí do elokovanej triedy v T.Štrbe.Vytvorili sa 3 triedy s najvyšším počtom 15 detí v triede.Vytvorené skupiny detí sa nemenili a nedochádzalo ani k migrácií deti medzi jednotlivými skupinami.  Deti boli prijímané podľa kritérií určených v rozhodnutí ministra školstva a to v prvom rade deti zdravotníkov,policajtov, vojakov a tých, ktorí v čase koronakrízy zabezpečovali dôležité pozície, ale aj deti rodičov pedagogických a odborných zamestnancov škôl, deti,ktoré nastúpia od 1.9.2020 do ZŠ a deti zo sociálne znevýhodneného prostredia. Materská škola bola v prevádzke od 6.30hod- 15.30 hod. Na  pracovisko nastúpili všetci pedagogickí a prevádzkoví zamestnanci a zamestnanci ŠJ , ktorí v deň nástupu vyplnili dotazník o zdravotnom stave, v ktorom uviedli či patria do rizikovej skupiny z hľadiska ohrozenia ochorením COVID-19. a boli poučení, že si majú doma ešte pred odchodom do zamestnania merať telesnú  teplotu a v prípade, že zistia zvýšené hodnoty ( nad 37,2 C)  alebo majú príznaky respiračného ochorenia, vôbec nenastupovali do práce.

Prijímanie detí do MŠ

Deti prichádzali do materskej školy v čase od 6.30 hod-8.00 hod. s osobami, ktoré žijú s dieťaťom v spoločnej domácnosti. Pri ceste do MŠ sa riadili opatreniami ÚVZ SR a pokynmi RÚVZ. Na vchodových dverách materskej školy, vo vstupnej chodbe a v šatniach boli umiestnené piktogramy, ktoré znázorňovali pokyny pre rodičov Vo vstupnej chodbe bol umiestnený dezinfekčný prostriedok na ruky Rodičia prichádzali do budovy s rúškom. V šatni mohli byť najviac dvaja rodičia v časovom rozpätí 10 minút.Do ostatných priestorov rodičia nevstupovali. Denne sme prevádzali zdravotný  ranný filter..Pred vstupom do triedy učiteľka zmerala dieťaťu telesnú teplotu  bezdotykovým teplomerom. Nameranú hodnotu rodič zaznamenal do Prehlásenia o zdravotnom stave dieťaťa.V prvý deň nástupu do materskej školy rodič podpísal vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie. Každé dieťa malo v skrinke 2 rúška, jedno v ktorom prišlo do MŠ a druhé náhradné. Deti v interiéri a exteriéri materskej školy nemuseli nosiť rúška.  Rúška nosili len na vychádzke.  Deti si neumývali zuby, nenosili látkové uteráky, ruky si utierali do papierových obrúskov. Pitný režim bol zabezpečený používaním jednorázových plastových pohárov. Dieťa si nemohlo priniesť do MŠ žiadne veci z domáceho prostredia.  .. Pedagogickí zamestnanci v interiéri a exteriéri( školské dvory) MŠ nemuseli nosiť rúška Rodičia riešili požiadavky na učiteľku i telefonicky.
Personálne zabezpečenie prevádzky materskej školy  
 Výchovno-vzdelávaciu činnosť zabezpečovali 6  pedagogickí zamestnanci , z toho 2 patrili do rizikovej skupiny. Túto skutočnosť vyznačili v dotazníku o zdravotnom stave v deň nástupu do zamestnania. 

 Ostatné činnosti v materskej škole (stravovanie, upratovanie) zabezpečovali 7  nepedagogickí zamestnanci, z ktorých 4 patrili do rizikovej skupiny a túto skutočnosť vyznačili v dotazníku o zdravotnom stave . 

Dezinfekcia priestorov MŠ

Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikovali najmenej dvakrát denne a podľa potreby aj opakovane. 

Osobitnú pozornosť sme venovali  dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch kľučiek, vypínačov, zábradlí a ich okolia. 

Toalety a umyvárne boli a sú vybavené  dezinfekčným mydlom v dávkovači a jednorazovými papierovými utierkami (obrúskami) pre bezpečné osušenie rúk. 

 Upratovačky boli  oboznámené a poučené o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. .V umyvárňach a na chodbách sú umiestnené smetné koše  bez vrchného uzáveru , aby nebol nutný fyzický kontakt rúk s košom pri zahadzovaní .

 V miestnostiach, kde sa zdržovali deti  bolo zabezpečené časté a intenzívne vetranie.

Organizácia a obsah predprimárneho vzdelávania 
V závislosti od poveternostných podmienok sme prevažnú väčšinu aktivít s deťmi a pre deti   organizovali v exteriéri, či už v areáli MŠ, alebo mimo neho, podľa podmienok MŠ. 
  Detí sa vzdelávali v triedach , hrali sa v menších oddelených skupinkách v súlade s rozhodnutím ministra.  Veľkosť interiéru materskej školy neumožňoval  oddeliť  priestor pre jednotlivé skupiny .

Výchovno-vzdelávacia činnosť sa neuskutočňovala podľa Vzdelávacieho programu Dieťa v zdravej materskej škole spoznáva svet..Realizovali sme    rôzne námetové, konštruktívne  hry ,pohybové a vzdelávacie aktivity zamerané na rozvíjanie a upevňovanie kľúčových kompetencií detí potrebných pre ďalšie vzdelávanie. Robili sme vychádzky do prírody, kde si deti osvojovali poznatky  zo vzdelávacej oblasti Človek a príroda  priamym pozorovaním. Venovali sme pozornosť pobytu detí na čerstvom vzduchu. 

 Nové poznatky a už osvojené vedomosti si  deti upevňovali formou zážitkového učenia , pozorovaním a praktickou činnosťou. Veľkú pozornosť sme venovali rozvíjaniu a upevňovaniu hygienických návykov, osvojeniu efektívneho spôsobu umývania rúk, ktorý zamedzuje prenos nákazy.
Odpočinok detí 
Všetky deti prihlásené do materskej školy od 1.06.2020 mali zabezpečený aj odpočinok. Ležadlá boli vzdialené od seba 1m. Spálne boli a sú naďalej pravidelne a denne vyvetrané a dezinfikované. Ležadlá sa nerozkladali.

  Výmena posteľnej bielizne sa  uskutočňuje  1x do týždňa bežným spôsobom. Deti majú vlastné posteľnú bielizeň, ktorú si dieťa zoberie domov na vypratie.

Stravovanie

Materská škola  má vlastnú školskú jedáleň a výdajňu stravy v Tatranskej Štrbe. Zabezpečuje stravovanie podávaním   teplého jedla .Deti sa stravovali v priestoroch ŠJ  v 2 etapách, aby nedošlo k miešaniu skupín. Stravu vydávali zamestnanci ŠJ spolu s čistým príborom. Deti si sami jedlo a pitie nedokladali a nebrali si ani príbory. 
 Pri príprave jedál a pri vydávaní sa  dodržiavali  bežné hygienické pravidlá. 

Desiata: 8.15 hod.-8.45 hod- 1 skupina

                 8.50 hod.-9.15.- 2 skupina

Obed:      11.00 hod-11.30.hod.- 1.skupina

                 11.35 hod.-12.00 hod – 2. Skupina

Olovrant: deti olovrantovali v triedach.

V elokovanom pracovisku sa deti stravovali v jedálni. Externí  stravníci mali jedlo uložené v plastových obaloch, ktoré zabezpečuje ŠJ a mali ho uložené v regáli vo vstupnej chode, kde bola pripravená dezinfekcia Jedlo si vyzdvihli do 3 hodín od jeho prípravy, aby nedošlo k jeho znehodnoteniu.
Materská škola je úspešne zapojená do projektov:

1.Bezpečná škôlka- hlavným cieľom je zvýšenie bezpečnosti detí z materských škôl v rámci cestnej premávky. 

2.Ekostopa- zameraný na zlepšenie environmentálneho povedomia detí v oblasti ochrany prírody a krajiny ( vrátane NATURA 2003)

3.Elektronizácia vzdelávacieho systému regionálneho školstva –zameraný na digitalizáciu výchovno-vzdelávacieho procesu na materských školách.

4.Aktivizujúce metódy vo výchove – zameraný na využívanie interaktívnej tabule vo výchovno-vzdelávacom procese.

5.Modrá škola- voda pre budúcnosť- hlavným cieľom programu je systematické budovanie pozitívneho vzťahu mladých ľudí k pitnej vode.

6.Škôlka Ježka Separka- cieľom projektu je pokúsiť sa poskytnúť informácie o odpade a separovaní už deťom predškolského veku.

7. DIGI škola- projekt v rámci , ktorého má každá učiteľka svoj prístupový kód do programu Planéta vedomosti, odkiaľ môže čerpať námety pre svoju výchovno-vzdelávaciu prácu.

8.   Škôlka Komensky Plus- projekt zameraný na poskytovanie použivateľských aplikačných programov Mozgožrútik, Logopedík,Fotoškôlka.

9. Edulab- program podpory digitalizácie škôl SR  orientovanou na oblasť modernizácie vzdelávania na materských , základných, stredných školách.

Materská škola v školskom roku 2019/2020  neriešila žiadnu sťažnosť. 
Pozitíva: 
Úroveň  kognitívneho, perceptuálno-motorického a sociálno- emocionálneho rozvoja detí  zodpovedá veku, nevyskytli sa u detí, ktoré pravidelne navštevovali materskú školu žiadne veľké nedostatky.  Materská škola má dostatok učebných pomôcok, pracovného a výtvarného materiálu, organizuje zaujímavé športové a kultúrne podujatia, spolupracuje s miestnymi organizáciami, pedagogicko-psychologickou poradňou a  ZŠ.  Pedagogickí zamestnanci  zvyšujú svoje profesijné kompetencie štúdiom odbornej literatúry a  účasťou na vzdelávacích podujatiach. Vysoko hodnotím dobrú spoluprácu so zriaďovateľom materskej školy Obcou Štrba. Spolupráca s rodičmi je dobrá, prejavili väčší záujem o dianie v materskej škole.

Negatíva: 

Slabšia úroveň zaškolenia rómskych detí z dôvodu vysokej absencie. Vysoké percento  rómskych detí v triede predškolákov. Z dôvodu výskytu pandémie na Covid-19 neboli splnené všetky úlohy , ktoré si materská škola naplánovala.
Opatrenia:

1.Venovať   pozornosť pravidelnej dochádzke rómskych detí a deťom zo sociálne slabého prostredia, viesť pohovory s rodičmi.

Prostredie materskej školy a materiálno-technické vybavenie
Materská škola  je vidiecka, má 3 triedy. Dve triedy sú umiestnené v budove materskej školy v Štrbe,  alokovaná trieda je umiestnená v budove Obecného úradu v T.Štrbe . Budova materskej školy má dobrú polohu, nachádza sa v strede obce. Vonkajšie prostredie tvoria 2 školské dvory. Na dolnom školskom dvore sa nachádza ihrisko, ktoré spĺňa požadovaný štandard a slúži na pohybové aktivity deti .Elokovaná trieda v T.Štrbe je umiestnená na poschodí v budove Obecného úradu. Prostredie je zdravé, estetické a podnetné. Materská škola má svoj dvor , na ktorom sa nachádza pieskovisko  a preliezky, ktoré spĺňajú požadovaný štandard. Materská škola je dobre vybavená učebnými pomôckami, hračkami, detskou a odbornou literatúrou, audiovizuálnou technikou ako : televízory, DVD, videa, počítače , elektronické didaktické pomôcky, multifunkčné zariadenie, notebooky,  interaktívne tabule, internet. Máme menej pomôcok na telesnú výchovu z dôvodu nevyhovujúcich skladových priestorov. Učebné pomôcky sú zakúpené z príspevku  na výchovu a vzdelávanie detí , ktoré majú  jeden rok pred plnením  povinnej školskej dochádzky  a z príjmov získaných z 2% dane fyzických a právnických osôb .

 Finančné a hmotné zabezpečenie výchovno-vzdelávacej činnosti školy.

 Od 1.12014 je materská škola  samostatnou rozpočtovou organizáciou  s právnou subjektivitou v zmysle rozhodnutia Obce Štrba o vydaní zriaďovacej listiny zo dňa 12.11.2013 vydanej starostom Obce Štrba. Materská škola na základe tejto zriaďovacej listiny vystupuje vo svojom mene a má zodpovednosť vyplývajúcu z týchto vzťahov v zmysle § 6, o zákona SNR č. 596/2003 Z.z. o štátnej správe v školstve a školskej samospráve,  v platnom znení §21 až 23 zákona NR SR č. 303/1995 Z:z. o rozpočtových pravidlách Slovenskej republiky.  V roku 2019  bolo pridelených na prevádzku materskej školy 199 263 -e.-, z toho na mzdy  a odvody 1177 879-, na prevádzkové náklady 21 384 e.- Účelovo určený príspevok na výchovu a vzdelávanie detí , ktoré mali 1 rok pred plnením povinnej školskej dochádzky predstavuje finančnú čiastku  4500.-e .Výška príspevku za pobyt dieťaťa v materskej škole bola odsúhlasená zriaďovateľom v sume 10 e. na dieťa, ktoré má vek od 3-5 rokov. Výška príspevku za pobyt dieťaťa v MŠ vo veku do 3 rokov  bola odsúhlasená na 20 e.- mesačne.  V školskom roku 2019/2020 výška príspevku bola rozpočtovaná 3880 e.-- , výška príspevku podľa skutočnosti  2 858 e.-.Príjem  za pobyt dieťaťa v materskej škole klesol  z dôvodu  prerušenia prevádzky na Covid-19.Táto suma bola použitá na nákup učebných pomôcok a na  prevádzkové náklady. Réžia školskej jedálne 4700 e.-, stravné 7000e.-  Materská škola sa zapojila do projektu Podpora udržania zamestnanosti v materských školách a získala 32 132,68 e.-, ktoré budú použité na pokrytie mzdových nákladov zamestnancov materskej školy.
 V školskom roku 2019/2020 bola prevedená oprava steny v školskej jedálni a vymaľovanie  školskej jedálne a vstupnej chodby. Nerealizovali sme žiadne opravy z dôvodu výstavby novej materskej školy. 
v  Štrbe dňa 4.10.2020                           Vypracovala riaditeľka MŠ – Bc. Marta Macková

Príloha: Správa o výsledkoch hospodárenia Združenia rodičov pri MŠ v Štrbe.

